text: [{"text_idx": "#000001", "text": "Try\u0301 a\u0301r eru li\u00f0in, og hvussu gekst so vi\u00f0 ni\u00f0url\u00e6singunum?"}, {"text_idx": "#000002", "text": "Brownstone Institute skrivar um eina sera a\u0301hugaverda greining hja\u0301 granskarum a\u0301 Oxford University, hvussu v\u00e6l ni\u00f0url\u00e6singarnar hilna\u00f0ust. Vit endurgeva greinina i\u0301 fullum li\u0301ki a\u0301 f\u00f8royskum."}, {"text_idx": "#000003", "text": "I\u0301 februar vo\u0301ru try\u0301 a\u0301r li\u00f0in, si\u0301\u00f0ani ein sera li\u0301til skari av v\u00e6l vardum valdsmiklum fo\u0301lkum u\u0301r Sto\u0301ra Bretlandi, USA og Europa komu saman, fyri at leggja til r\u00e6ttis hvussu landi\u00f0 og heimurin skuldu l\u00e6sast ni\u00f0ur. Tey hildu Zoom-fundir, ny\u0301ttu einny\u0301tistelefonir (bi\u0301ligar telefonir vi\u00f0 taluti\u0301\u00f0arkorti) og l\u00f8gdu loynira\u0301\u00f0, hvussu Donald Trump kundi fa\u0301ast at ganga i\u0301mo\u0301ti egnum huga."}, {"text_idx": "#000004", "text": "Somulei\u00f0is vo\u0301ru i\u0301 februar try\u0301 a\u0301r si\u0301\u00f0ani, at Heimsheilsustovnurin (World Health Organization) fi\u0301ggja\u00f0i eina fer\u00f0 til Wuhan og a\u00f0rar by\u0301ir i\u0301 Kina, fyri at eyglei\u00f0a, hvussu tey bo\u0301ru seg at: Hvussu tey fullkomiliga ty\u0301ndu eina sju\u0301ku, vi\u00f0 at sora fr\u00e6lsi\u00f0 hja\u0301 fo\u0301lkinum. Fra\u0301grei\u00f0ingin hja\u0301 WHO var ly\u0301sandi grei\u00f0: Hetta rigga\u00f0i og a\u0301tti at veri\u00f0 endurtiki\u00f0 um allan heim."}, {"text_idx": "#000005", "text": "Vit onnur vistu ikki hvat gekk fyri seg. Tey vistu hvat var i\u0301 v\u00e6ntu, men onki vistu vit. Hetta sto\u0301ra eksperimenti\u00f0, sum onganti\u0301\u00f0 var roynt a\u0301\u00f0ur. Tey skuldu l\u00e6sa ni\u00f0ur sto\u0301rar partar av heimsbu\u0301skapinum i\u0301 v\u00e6ntanini eftir eini koppseting, sum eftir \u00e6tlan skuldi enda heimsfarso\u0301ttina. Vi\u00f0 hesum, hugsa\u00f0u tey, fo\u0301r allur heimurin at standa i\u0301 skuld til sto\u0301ru heiliva\u0301gsfyrit\u00f8kurnar i\u0301 allar \u00e6vir, og vit fo\u0301ru at ver\u00f0a uppvand til at seta okkara a\u0301lit a\u0301 heiliva\u0301gsi\u0301dna\u00f0in i\u0301 \u00f8llum. Si\u0301\u00f0ani fara vit eftir koppsetingar-passum og talgildum mi\u00f0banka gjaldoyrum (Central Bank Digital Currencies / CBDC), og sto\u0301ru t\u00f8knifyrit\u00f8kurnar fo\u0301ru eisini at sku\u0301ma ro\u0301man i\u0301 alla ti\u0301\u00f0 framyvir. A\u0301 denn \u00e6tlan!"}, {"text_idx": "#000006", "text": "Onkur mist\u00f8k vo\u0301ru. Ta\u00f0 vi\u0301sti seg, at koppsetingin rigga\u00f0i ikki, sum hon skuldi. Ups. Og so miseydna\u00f0ist okkurt anna\u00f0 eisini. Ni\u00f0url\u00e6singarnar ste\u00f0ga\u00f0u ikki virusinum. Og ikki bara ta\u00f0; ni\u00f0url\u00e6singarnar knu\u0301stu alt sum vit kalla samfelag sundur, og oy\u00f0il\u00f8gdu ikki bara bu\u0301skapin, men vo\u0301ru eisini ors\u00f8k til mentanarligt skr\u00e6dl og sera va\u0301naliga fo\u0301lkaheilsu."}, {"text_idx": "#000007", "text": "USA er eitt a\u0301hugavert d\u00f8mi, ti\u0301 USA er eitt samveldisri\u0301ki. Ta\u00f0 er enn i\u0301 dag solei\u00f0is, at einst\u00f8ku statirnir kunnu ganga si\u0301na egnu lei\u00f0. CDC (The Centers for Disease Control and Prevention, sum kanska kann li\u0301knast vi\u00f0 okkara fo\u0301lkaheilsusty\u0301ri) hev\u00f0i ikki vald at seta si\u0301nar egnu fyriskipanir i\u0301 verk. Trump-stjo\u0301rnin bo\u00f0a\u00f0i fra\u0301, at \u201d\u00f8ll samkomust\u00f8\u00f0, b\u00e6\u00f0i innandura og uttandura, skuldu steingjast\u201d, men ambo\u00f0 at handhevja hetta, vo\u0301ru ikki til sta\u00f0ar, og enn minni til at geva bo\u00f0 um, hvussu skuldi latast upp aftur."}, {"text_idx": "#000008", "text": "Til d\u00f8mis akta\u00f0i South Dakota ikki samveldismyndugleikarnar. Georgia l\u00e6t upp aftur eftir fa\u0301um vikum, ho\u0301ast Trump sja\u0301lvur mo\u0301tm\u00e6lti hesum. Hareftir komu Florida og si\u0301\u00f0ani Texas. Eins og ein r\u00f8\u00f0 av domino-brikkum, fylgdi restin av \u201crey\u00f0u statunum\u201d (statir vi\u00f0 republikanskum meiriluta) eftir og vendu aftur til ta\u00f0 vanliga, a\u0301\u00f0renn eitt a\u0301r var li\u00f0i\u00f0. \u201dBla\u0301u statirnir\u201d (statir vi\u00f0 demokratiskum meiriluta) blivu per prinsipp vi\u00f0 at vera stongdir: teir vildu fylgja fyriskipanunum hja\u0301 Anthony Fauci og Biden-stjo\u0301rnini, li\u0301kamiki\u00f0 hvat. Hetta skapti eina hugtakandi granskingarroynd. Har vo\u0301ru 50 statir og 50 ymiskar \u00e6tlanir fyri at ste\u00f0ga smittuni. Summir statir bo\u0301\u00f0u fo\u0301lk um at halda seg heima, a\u00f0rir gj\u00f8rdu ikki. Summir statir hildu a\u0301 at noy\u00f0a fo\u0301lk at bru\u0301ka munnbind, me\u00f0an munnbind vo\u0301ru sja\u0301lvbo\u00f0in i\u0301 \u00f8\u00f0rum statum. Summir droppa\u00f0u farso\u0301ttar-\u00e6tlaninar ti\u0301\u00f0liga, me\u00f0an a\u00f0rir hildu a\u0301 til tann bitra enda og ennta\u0301 hildu sku\u0301lar stongdar."}, {"text_idx": "#000009", "text": "Oxford University hevur fylgt ymisku smittufyribyrgingar-strategiunum og hevur gj\u00f8rt eitt index. Og vit hava at si\u0301ggja til endaleysa mongd av da\u0301tum um heilsuligar avlei\u00f0ingar, umframt bu\u0301skaparligar og demografiskar da\u0301tur, sum fevna um vinnuligt virksemi, arbei\u00f0i og arbei\u00f0sloysi, int\u00f8ku og fo\u0301lkaflyting. Vit hava no\u0301g miki\u00f0 av tilfari at byggja a\u0301, til at gera eina sterka meting av hvat riggar og ikki. Nu\u0301 hava vit eina o\u0301vanliga haldgo\u0301\u00f0a kanning, sum tekur allar hesar variablarnar vi\u00f0 og metir um avlei\u00f0ingarnar a\u0301 ymiskum \u00f8kjum. Greinin eitur \u201cFreedom Wins: States with Less Restrictive COVID Policies Outperformed States with More Restrictive COVID Policies\u201d eftir Joel M. Zinberg, Brian Blase, Eric Sun, og Casey B. Mulligan, sum Paragon Health Institute hevur givi\u00f0 u\u0301t."}, {"text_idx": "#000011", "text": "\u201cOkkara u\u0301rslit vi\u0301sa, at o\u0301gvusligari inntriv fra\u0301 myndugleikunum, so sum vit ma\u0301ta ta\u00f0 vi\u00f0 Oxford indexinum, ikki b\u00f8ttu um heilsuligu avlei\u00f0ingarnar (dey\u00f0sti\u0301ttleika av kovid og dey\u00f0sti\u0301ttleika annars, tillaga\u00f0 aldursbo\u0301lkar og umst\u00f8\u00f0urnar a\u0301\u00f0renn umfarso\u0301ttina) i\u0301 teimum statum, sum a\u0301l\u00f8gdu strongu reglurnar, samanbori\u00f0 vi\u00f0 teir statir, sum h\u00f8vdu linari a\u0301t\u00f8k. Men greitt samband var i\u0301millum, hvussu o\u0301gvuslig tilt\u00f8kini hja\u0301 myndugleikunum vo\u0301ru, og verri bu\u0301skaparlig u\u0301rslit (st\u00f8rri arbei\u00f0sloysi og minking i\u0301 BTU\u0301), verri u\u0301tbu\u0301gvingarlig u\u0301rslit (dagar vi\u00f0 uppm\u00f8ting til sku\u0301lagongd) og verri kovid avlei\u00f0ingar sum heild, har fo\u0301lkaheilsuligu, bu\u0301skaparligu og u\u0301gbu\u0301gvingarligu avlei\u00f0ingarnar eru vekta\u00f0ar eins.\""}, {"text_idx": "#000012", "text": "\u201cVit bru\u0301ktu eisini data fra\u0301 fo\u0301lkateljingum yvir fo\u0301lkaflytingar fyri at kanna, um tilt\u00f8kini sum myndugleikarnir settu i\u0301 verk i\u0301mo\u0301ti heimsfarso\u0301ttini, a\u0301virka\u00f0u, um fo\u0301lk valdu at flyta i\u0301 annan stat. Vit samanbo\u0301ru eisini nettoflytingina i\u0301- og u\u0301r statum ta\u0301 i\u00f0 farso\u0301ttin herja\u00f0i, i\u0301 ti\u0301\u00f0arskei\u00f0num i\u0301millum 1. juli i\u0301 2020 og 30. juni i\u0301 2022, vi\u00f0 fo\u0301lkaflytingarmynstur i\u0301 meira enn fimm a\u0301r a\u0301\u00f0renn umfarso\u0301ttina. U\u0301rslitini vi\u0301stu ein ty\u0301\u00f0andi v\u00f8kstur i\u0301 fo\u0301lkaflyting undir umfarso\u0301ttini, samanbori\u00f0 vi\u00f0 gongdina a\u0301\u00f0renn umfarso\u0301ttina. Eisini var eitt ty\u0301\u00f0iligt samanfall i\u0301millum fra\u0301flyting og tilt\u00f8kini sum staturin setti i\u0301 verk, sum bendi a\u0301, at fo\u0301lk fly\u0301ddu u\u0301r statum vi\u00f0 o\u0301gvusligum ni\u00f0url\u00e6singum og til statir vi\u00f0 linari tilt\u00f8kum.\u201d"}, {"text_idx": "#000013", "text": "Tey gj\u00f8rdu eina kanning, har tey i\u0301 sma\u0301lutum samanbo\u0301ru serliga Florida og Kalifornia:"}, {"text_idx": "#000014", "text": "\u201cFlorida linka\u00f0i ni\u00f0url\u00e6singarnar eftir stuttari ti\u0301\u00f0, og skora\u00f0i la\u0301gt i\u0301 indexinum hja\u0301 Oxford yvir, hvussu myndugleikarnir handfo\u0301ru kovid-19. Me\u00f0an Kalifornia harafturi\u0301mo\u0301ti setti strong tilt\u00f8k i\u0301 verk, vi\u00f0 longdum ni\u00f0url\u00e6singum, og var i\u0301millum teir statir i\u0301 landinum, sum skora\u00f0u h\u00e6gst i\u0301 indexinum. To\u0301 vo\u0301ru heilsuligu avlei\u00f0ingarnar a\u0301 lei\u00f0 ta\u00f0 sama i\u0301 hesum ba\u0301\u00f0um statunum, og hetta ty\u0301\u00f0ir ti\u0301 uppa\u0301, at o\u0301gvusligu tilt\u00f8kini i\u0301 Kalifornia h\u00f8vdu li\u0301tlan ella ongan virkna\u00f0. Men bu\u0301skaparligu og u\u0301tbu\u0301gvingarligu avlei\u00f0ingarnar vo\u0301ru no\u0301gv verri fyri Kalifornia. Og ba\u0301\u00f0ir statir h\u00f8vdu ty\u0301\u00f0andi v\u00f8kstur i\u0301 fo\u0301lkaflyting. Ta\u00f0 letur til, at o\u0301gvusligu ni\u00f0url\u00e6singarnar i\u0301 Kalifornia skumpa\u00f0u undir fra\u0301flytingina, sum longu var sto\u0301r, i\u0301me\u00f0an tilflytingin i\u0301 Florida vaks i\u0301 farso\u0301ttarti\u0301\u00f0arskei\u00f0num, samanbori\u00f0 vi\u00f0 gongdina framanundan. Ta\u00f0, at Florida helt uppa\u0301 at lata sku\u0301lar vera opnar, er sannli\u0301kt ein ty\u0301\u00f0andi ors\u00f8k til tilflyting u\u0301r \u00f8llum landinum.\u201d"}, {"text_idx": "#000015", "text": "\u201cO\u0301gvuslig tilt\u00f8k fra\u0301 myndugleikunum gj\u00f8rdu li\u0301tlan mun i\u0301 at minka um dey\u00f0sti\u0301ttleikan av Kovid-19 og yvirdey\u00f0sti\u0301ttleika annars. Men tilt\u00f8kini hja\u0301 stjo\u0301rnini sy\u0301nast harafturi\u0301mo\u0301ti at hava vaksi\u00f0 um dey\u00f0sti\u0301ttleikan av \u00f8\u00f0rum heilsutrupulleikum enn Kovid-19. Strangari tilt\u00f8k h\u00f8vdu eisini ringa a\u0301virkan a\u0301 bu\u0301skapin, ma\u0301ta\u00f0 i\u0301 arbei\u00f0sloysi og BTU\u0301, og a\u0301 u\u0301tbu\u0301gving, ma\u0301ta\u00f0 i\u0301 atgongd til sku\u0301lagongd. Statir sum Florida og lond sum Sv\u00f8ri\u0301ki, har tilt\u00f8kini ikki vo\u0301ru so o\u0301gvuslig, og har tey l\u00f8gdu dentin a\u0301 at verja tey heilsuveikastu, h\u00f8vdu munandi betri bu\u0301skaparlig og u\u0301tbu\u0301gvingarlig u\u0301rslit, vi\u00f0 li\u0301tlum ella ongum kostna\u00f0i i\u0301 heilsu. Pro\u0301vtilfari\u00f0 bendir a\u0301, at i\u0301 framti\u0301\u00f0ini eiga myndugleikarnir, ta\u0301 i\u00f0 farso\u0301ttir herja, at lata vera vi\u00f0 at seta i\u0301 verk o\u0301gvusligar og varandi almennar avmarkingar. I\u0301 sta\u00f0in eiga teir at tillaga u\u0301tsp\u00e6li\u00f0 eftir vandanum vi\u00f0 a\u0301vi\u0301su sju\u0301kuni, og at eggja b\u00e6\u00f0i landsstjo\u0301rnum og sta\u00f0bundnum myndugleikum at halda hetta upp i\u0301mo\u0301ti bu\u0301skaparliga, u\u0301tbu\u0301gvingarliga, heilsuliga og sosiala kostna\u00f0inum av tilt\u00f8kunum.\u201d"}, {"text_idx": "#000016", "text": "I\u0301 greinini eru nakrar a\u0301hugaverdar talvur, millum anna\u00f0 henda samanberingin i\u0301millum statir, vi\u00f0 South Dakota ovast til vinstru og New York ni\u00f0ast til h\u00f8gru."}, {"text_idx": "#000017", "text": "Hetta eru pro\u0301gvini, vit hava, grunda\u00f0 a\u0301 da\u0301tur, sum vit hava. Og ti\u0301verri er ta\u00f0 ikki o\u0301v\u00e6nta\u00f0. Ni\u00f0url\u00e6singarnar b\u00f8ttu ikki um heilsuna hja\u0301 fo\u0301lki. Bu\u0301skaparligu avlei\u00f0ingarnar vo\u0301ru sera oy\u00f0ileggjandi. Bu\u0301skapur er partur av heilsu, og heilsa endurspeglar li\u0301vsgo\u0301\u00f0sku. Somu u\u0301rslitini eru galdandi, uttan mun til, hvussu vit venda ti\u0301; vi\u00f0 atliti til aldur, vi\u00f0 atliti til fo\u0301lkatal og -t\u00e6ttleika. Ta\u00f0 er als eingin vegur uttanum ni\u00f0urst\u00f8\u00f0una. Ni\u00f0url\u00e6singarnar vo\u0301ru vanlukkuligar og t\u00e6ntu a\u0301 ongan ha\u0301tt endama\u0301lunum, sum vo\u0301ru bru\u0301kt sum grundgeving."}, {"text_idx": "#000018", "text": "Hava pro\u0301gv framvegis ty\u0301dning? Livst so spyrst."}, {"text_idx": "#000019", "text": "Greinin er endurgivin vi\u00f0 loyvi eftir grein hja\u0301 Jeffrey A. Tucker, sum var\u00f0 givin u\u0301t a\u0301 Brownstone Institute hin 15. februar 2023."}, {"text_idx": "#000020", "text": "Jeffrey A. Tucker er stovnari og forseti fyri Brownstone Institute. Hann er eisini Senior Economics Columnist hja\u0301 Epoch Times, hevur skriva\u00f0 10 b\u00f8kur, hari\u0301millum \u2018Liberty or Lockdown\u2019, umframt tu\u0301sundtals greinar i\u0301 l\u00e6rdum og populerum bl\u00f8\u00f0um og ti\u0301\u00f0arritum. Hann er raskur at halda fyrilestrar um evni so sum bu\u0301skap, t\u00f8kni, sosial filosofi og mentan."}, {"text_idx": "#000021", "text": "Takk fyri at tu\u0301 vitjar Hinvegin. Hinvegin er fi\u0301ggja\u00f0 vi\u00f0 stu\u00f0li fra\u0301 privatperso\u0301num, sum halda, at mi\u00f0ilin er verdur at halda koyrandi. Tu\u0301 kanst vera vi\u00f0 at hja\u0301lpa okkum at fa\u0301a tilfar u\u0301t til f\u00f8royingar, vi\u00f0 at lata okkum eina fasta ma\u0301na\u00f0arliga upph\u00e6dd, ella vi\u00f0 eini eingangs flyting a\u0301 konto nr 9865 1039800."}, {"text_idx": "#000022", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000023", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti Uttanlands Er Putin ein kri\u0301gsgalin einar\u00e6\u00f0isharri, sum einans ynskir russiskt heimsveldi? Pra\u0301t vi\u00f0 Jeff Sachs vi\u00f0 F\u00d8 teksti Uttanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Her er pra\u0301t vi\u00f0 Eivind Jacobsen fra\u0301 22.05.2023 Innanlands Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki Uttanlands \"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000024", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti Uttanlands Er Putin ein kri\u0301gsgalin einar\u00e6\u00f0isharri, sum einans ynskir russiskt heimsveldi? Pra\u0301t vi\u00f0 Jeff Sachs vi\u00f0 F\u00d8 teksti Uttanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Her er pra\u0301t vi\u00f0 Eivind Jacobsen fra\u0301 22.05.2023 Innanlands Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki Uttanlands \"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000025", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti"}, {"text_idx": "#000026", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}, {"text_idx": "#000031", "text": "\"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara"}, {"text_idx": "#000032", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}, {"text_idx": "#000033", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}]